GUVERNUL ROMÂNIEI

****

ORDONANŢĂ

**pentru modificarea și completarea Ordonanței Guvernului nr. 43/1997 privind regimul drumurilor**

În temeiul art. 108 din Constituţia României, republicată, şi al art.1 pct. VI. poz. 3 din Legea nr. 311/2021 privind abilitarea Guvernului de a emite ordonanţe,

**Guvernul României** adoptă prezenta ordonanţă:

 **Articol unic -** Ordonanța Guvernului nr. 43/1997 privind regimul drumurilor, republicată în Monitorul Oficial al României, Partea I, nr. 237 din 29 iunie 1998, cu modificările şi completările ulterioare, se modifică şi se completează după cum urmează:

1. **La articolul 41, alineatul (6), litera c) se modifică și va avea următorul cuprins:**

“c) vehicule care transportă încărcături care nu sunt indivizibile, dacă masa totală a vehiculului împreună cu încărcătura nu depășește masa totală maximă admisă în circulație, așa cum este ea prevăzută la pct. 2 din anexele nr. 2 şi 3, iar masele pe axe nu depășesc limitele maxime admise prevăzute în coloana nr. 1 (drumuri reabilitate R) la pct. 3 din anexele nr. 2 și 3;”

**2. La articolul 41, alineatul (6), după litera e) se introduce o nouă literă, litera f), cu următorul cuprins:**

„f) AST se eliberează și pentru vehicule care transportă mai multe încărcături indivizibile ale căror dimensiuni depășesc una sau mai multe dimensiuni maxime admise, cu condiția ca masele pe axe să nu depășească masele maxime ce pot fi autorizate prevăzute la alin. (8).”

1. **Alineatul (7) al articolului 41 se abrogă.**

**4. La articolul 60, după alineatul (5), se introduce un nou alineat, alineatul (51), cu următorul cuprins:**

„(51) Suplimentar față de sistemele și echipamentele prevăzute la alineatul (5), controlul vehiculelor privind respectarea maselor maxime admise, totală şi pe axe, prevăzute în anexele nr. 2 şi 3, se efectuează cu instalaţii de cântărire care respectă prevederile legale în vigoare privind introducerea pe piaţă şi punerea în funcţiune, precum şi pe cele referitoare la existenţa şi valabilitatea verificărilor metrologice, de către personalul cu atribuții de control, potrivit competenţelor legale.”

1. **La articolul 60, alineatul (7), se modifică și va avea următorul cuprins:**

 „ (7) În lipsa sistemelor automate, a echipamentelor sau instalațiilor prevăzute la alin. (5), (51) şi (11), controlul vehiculelor privind respectarea masei totale maxime admise se efectuează conform documentelor puse la dispoziţie de conducătorul auto. Masa pe axe nu se stabileşte din documente.”

1. **La articolul 61, alineatul (1), literele k) și l) se modifică și vor avea următorul cuprins:**

„k) refuzul de a supune vehiculul verificării prin cântărire şi/sau măsurare a dimensiunilor, refuzul de a însoți vehiculul personalului cu atribuții de control în vederea cântăririi şi/sau măsurării dimensiunilor transportului, precum şi refuzul de a prezenta personalului cu atribuții de control documentele privind transportul, cu amendă de la 3.000 lei la 6.000 lei, aplicată conducătorului auto și cu amendă de la 9.000 lei la 12.000 lei, aplicată persoanei fizice sau juridice care efectuează transportul;

 l) sustragerea de la control, obstrucţionarea controlului, neoprirea la semnalul regulamentar al personalului cu atribuţii de control, cu amendă de la 9.000 lei la 12.000 lei, aplicată conducătorului auto;”

**5. La articolul 611, după alineatul (9), se introduce un nou alineat, alineatul (10), cu următorul cuprins:**

„ (10) Odată cu aplicarea sancțiunii contravenționale conform art. 61 alin. (1) lit. k), se va aplica şi măsura suspendării copiei conforme a licenței comunitare sau a copiei conforme a certificatului de transport în cont propriu pentru o perioadă de 30 de zile de la data constatării contravenției. Procedura de suspendare a copiei conforme a licenței comunitare sau a copiei conforme a certificatului de transport în cont propriu se aprobă prin ordin al ministrului transporturilor şi infrastructurii.”

**PRIM – MINISTRU**

**NICOLAE - IONEL CIUCĂ**